CELEX: 52018PC0571
Language: da
Date: 2018-08-06
Title: Forslag til RÅDETS AFGØRELSE om fastlæggelse af Den Europæiske Unions holdning med henblik på vedtagelsen af en afgørelse truffet i ØPA-Udvalget, som er nedsat ved den foreløbige økonomiske partnerskabsaftale (ØPA) mellem Ghana på den ene side og Det Europæiske Fællesskab og dets medlemsstater på den anden side, i forbindelse med Republikken Kroatiens tiltrædelse af Den Europæiske Union

EUROPA-KOMMISSIONEN
            Bruxelles, den 6.8.2018
            COM(2018) 571 final
            2018/0301(NLE)
            Forslag til
            RÅDETS AFGØRELSE
            om fastlæggelse af Den Europæiske Unions holdning med henblik på vedtagelsen af en afgørelse truffet i ØPA-Udvalget, som er nedsat ved den foreløbige økonomiske partnerskabsaftale (ØPA) mellem Ghana på den ene side og Det Europæiske Fællesskab og dets medlemsstater på den anden side, i forbindelse med Republikken Kroatiens tiltrædelse af Den Europæiske Union
            
               
         
         
            
               BEGRUNDELSE
            
            
               1.FORSLAGETS GENSTAND
            
            
               
                  Vedlagte forslag vedrører vedtagelsen af en afgørelse om fastlæggelse af Den Europæiske Unions holdning med henblik på vedtagelsen af en afgørelse truffet i ØPA-Udvalget, som er nedsat ved den foreløbige økonomiske partnerskabsaftale (ØPA) mellem Ghana på den ene side og Det Europæiske Fællesskab og dets medlemsstater på den anden side ("aftalen"), i forbindelse med Republikken Kroatiens tiltrædelse af Den Europæiske Union ("Unionen").
               
               
                  2.
                        BAGGRUND FOR FORSLAGET
               
               
                  2.1.
                        Foreløbig økonomisk partnerskabsaftale mellem Ghana og EU 
               
               
                  Aftalen mellem Ghana på den ene side og Det Europæiske Fællesskab og dets medlemsstater på den anden side
                     1
                   har til formål at fastsætte en foreløbig ramme for en fuld økonomisk partnerskabsaftale i overensstemmelse med Cotonouaftalen. Aftalen har fundet midlertidig anvendelse siden 15. december 2016.
               
               
                  2.2.
                        ØPA-Udvalget
               
               
                  ØPA-Udvalget er et blandet institutionelt organ i aftalen. Det fremgår af aftalens artikel 73, at ØPA-Udvalget er ansvarligt for forvaltningen af alle de områder, der er omfattet af denne aftale, og for udførelsen af alle de heri nævnte opgaver. ØPA-Udvalget træffer sine afgørelser ved konsensus. Ghana-EU ØPA-Udvalgets funktionsmåde er beskrevet i dets forretningsorden, som parterne blev enige om på ØPA-Udvalgets første møde i januar 2018.
               
               
                  2.3.
                        ØPA-Udvalgets påtænkte retsakt
               
               
                  På sit andet møde den [dato] bør ØPA-Udvalget vedtage en afgørelse vedrørende Republikken Kroatiens tiltrædelse af Unionen ("den påtænkte retsakt").
               
               
                  I henhold til aftalens artikel 77 kan ØPA-Udvalget træffe afgørelse om eventuelle overgangs- eller ændringsforanstaltninger, der kunne være nødvendige, vedrørende nye EU-medlemsstaters tiltrædelse.
               
               
                  Formålet med den påtænkte retsakt er at foretage ændringer i aftalen efter Republikken Kroatiens tiltrædelse af Unionen.
               
               
                  Den påtænkte retsakt bliver bindende for parterne i overensstemmelse med aftalens artikel 77, stk. 3, hvori følgende fastsættes: "Parterne undersøger virkningerne af nye EU-medlemsstaters tiltrædelse for denne aftale. ØPA-Udvalget kan træffe afgørelse om overgangsforanstaltninger eller nødvendige ændringer."
               
               
                  3.
                        HOLDNING DER VEDTAGES PÅ VEGNE AF EU
               
               
                  Republikken Kroatien tiltrådte Unionen den 1. juli 2013. Ifølge tiltrædelsesbestemmelsen i aftalens artikel 77, stk. 2, tiltræder Kroatien aftalen ved at deponere en tiltrædelsesakt. Kroatien deponerede sin tiltrædelsesakt til aftalen den 22. marts 2017 hos Generalsekretariatet for Rådet for Den Europæiske Union. For så vidt angår senere ændringer, som måtte være nødvendige som følge af tiltrædelsen, kan ØPA-Udvalget træffe afgørelse i henhold til tiltrædelsesbestemmelsen.
               
               
                  Unionen bør derfor fastlægge den holdning, der skal indtages for så vidt angår vedtagelsen af en afgørelse i ØPA-Udvalget vedrørende de ændringer, der er nødvendige, som følge af Republikken Kroatiens tiltrædelse af aftalen.
               
               
                  Forslaget til Rådets afgørelse indeholder som et bilag et udkast til afgørelse, der skal træffes af ØPA-Udvalget. 
               
               
                  Aftalen gælder på den ene side for de områder, hvor traktaten om Den Europæiske Unions funktionsmåde ("TEUF") finder anvendelse, og på de betingelser, der er fastsat i nævnte traktat, og på den anden side på Ghanas område. 
               
               
                  4.
                        RETSGRUNDLAG
               
            
         
         
            
               
                  4.1.
                        Proceduremæssigt retsgrundlag
               
               
                  4.1.1.
                        Principper
               
               
                  Artikel 218, stk. 9, i TEUF omhandler afgørelser om fastlæggelse af: "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen."
               
               
                  Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for de pågældende procedurer. Det omfatter også retsakter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                     2
                  .
               
               
                  4.1.2.
                        Anvendelse i dette tilfælde
               
               
                  ØPA-Udvalget er et organ, der er nedsat ved aftalen med henblik på gennemførelsen af aftalen.
               
               
                  Aftalens artikel 77 fastsætter, at ØPA-Udvalget kan træffe afgørelse om overgangsforanstaltninger eller nødvendige ændringer i aftalen i tilfælde af nye tiltrædelser af Den Europæiske Union.
               
               
                  Den retsakt, som ØPA-Udvalget skal vedtage, er en retsakt, der har retsvirkninger. Den påtænkte retsakt vil være bindende i henhold til folkeretten, jf. aftalens artikel 77, da den vil ændre en international aftale, der allerede er bindende for Unionen.
               
               
                  Den påtænkte retsakt hverken supplerer eller ændrer den institutionelle ramme for aftalen.
               
               
                  Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
               
               
                  4.2.
                        Materielt retsgrundlag 
               
               
                  4.2.1.
                        Principper
               
               
                  Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af målet for og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
               
               
                  4.2.2.
                        Anvendelse i dette tilfælde
               
               
                  Formålet med og indholdet af den påtænkte retsakt fokuserer på handel og handelsrelaterede anliggender. Det proceduremæssige retsgrundlag for den påtænkte afgørelse er derfor artikel 207 i TEUF.
               
               
                  4.3.
                        Konklusion
               
               
                  Retsgrundlaget for denne rådsafgørelse er TEUF, særlig artikel 207 sammenholdt med artikel 218, stk. 9. 
               
               
                  5.
                        OFFENTLIGGØRELSE AF DEN PÅTÆNKTE RETSAKT
               
            
            
               Eftersom ØPA-Udvalgets afgørelse vil ændre aftalen, bør den offentliggøres i Den Europæiske Unions Tidende efter vedtagelsen.
            
            
               2018/0301 (NLE)
            
         
         
            
               Forslag til
            
            
               RÅDETS AFGØRELSE
            
            
               om fastlæggelse af Den Europæiske Unions holdning med henblik på vedtagelsen af en afgørelse truffet i ØPA-Udvalget, som er nedsat ved den foreløbige økonomiske partnerskabsaftale (ØPA) mellem Ghana på den ene side og Det Europæiske Fællesskab og dets medlemsstater på den anden side, i forbindelse med Republikken Kroatiens tiltrædelse af Den Europæiske Union
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207 og artikel 218, stk. 9,
            
            
               under henvisning til den foreløbige økonomiske partnerskabsaftale mellem Republikken Ghana på den ene side og Det Europæiske Fællesskab og dets medlemsstater på den anden side
                  3
                ("aftalen")
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen har været anvendt midlertidigt siden den 15. december 2016.
            
            
               (2)Traktaten om Republikken Kroatiens tiltrædelse af Den Europæiske Union ("Unionen") blev undertegnet den 9. december 2011 og trådte i kraft den 1. juli 2013. 
            
            
               (3)Republikken Kroatien tiltrådte aftalen den 8. november 2017 ved at deponere sin tiltrædelsesakt.
            
            
               (4)I henhold til aftalens artikel 77 kan ØPA-Udvalget træffe afgørelse om eventuelle ændringer, som måtte være nødvendige, som følge af nye medlemsstaters tiltrædelse af Unionen.
            
            
               (5)Det er hensigtsmæssigt at fastlægge den holdning, der skal indtages på Unionens vegne, for så vidt angår vedtagelsen af en afgørelse i ØPA-Udvalget den [dato] vedrørende de ændringer af aftalen, der er nødvendige, som følge af Republikken Kroatiens tiltrædelse af Unionen —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne, for så vidt angår vedtagelsen af en afgørelse, der skal træffes på det årlige møde den [dato] i ØPA-Udvalget, som er nedsat ved den foreløbige økonomiske partnerskabsaftale mellem Republikken Ghana på den ene side og Det Europæiske Fællesskab og dets medlemsstater på den anden side, i forbindelse med Republikken Kroatiens tiltrædelse af Den Europæiske Union, baseres på det udkast til ØPA-Udvalgets afgørelse, der er knyttet som bilag til denne afgørelse.
            
            
               Artikel 2
            
            
               ØPA-Udvalgets afgørelse offentliggøres efter vedtagelsen i Den Europæiske Unions Tidende.
            
            
               Artikel 3
            
            
               Denne afgørelse er rettet til Kommissionen.
            
         
         
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
            
         
            
                  
                     (1)
                  
                        EUT L 287 af 21.10.2016, s. 3.
               
               
                  
                     (2)
                  
                        Domstolens dom af 7. oktober 2014, Tyskland mod Rådet, C-399/12, ECLI: EU: C: 2014: 2258, præmis 61-64.
               
               
                  
                     (3)
                  
                        EUT L 287 af 21.10.2016, s. 1.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den6.8.2018
            COM(2018) 571 final
            BILAG
            til
            Forslag til Rådets afgørelse
            om fastlæggelse af Den Europæiske Unions holdning med henblik på vedtagelsen af en afgørelse truffet i ØPA-Udvalget, som er nedsat ved den foreløbige økonomiske partnerskabsaftale (ØPA) mellem Ghana på den ene side og Det Europæiske Fællesskab og dets medlemsstater på den anden side, i forbindelse med Republikken Kroatiens tiltrædelse af Den Europæiske Union
            
               
         
         
            
               BILAG
            
            
               Udkast til
            
            
               AFGØRELSE Nr. …/2018 TRUFFET AF ØPA-UDVALGET
            
            
               der er nedsat i henhold til den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side
            
            
               af [dato]
            
            
               vedrørende Republikken Kroatiens tiltrædelse af Den Europæiske Union
            
            
               ØPA-UDVALGET HAR —
            
            
               under henvisning til den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side ("aftalen"), der blev undertegnet i Bruxelles den 28. juli 2016, og som har fundet midlertidig anvendelse siden den 15. december 2016, særlig artikel 76, 77 og 81,
            
            
               under henvisning til traktaten om Republikken Kroatiens tiltrædelse af Den Europæiske Union ("Unionen") og tiltrædelsesakten til aftalen, der er deponeret af Republikken Kroatien den 8. november 2017, og
            
            
               ud fra følgende betragtninger:
            
            
               (1)Denne aftale gælder på den ene side for de områder, hvor traktaten om Den Europæiske Unions funktionsmåde finder anvendelse, og på de betingelser, der er fastsat i nævnte traktat, og på den anden side på Ghanas område.
            
            
               (2)I henhold til aftalens artikel 77 kan ØPA-Udvalget træffe afgørelse om eventuelle ændringer, som måtte være nødvendige, i forbindelse med nye medlemsstaters tiltrædelse af Unionen —
            
            
               VEDTAGET DENNE AFGØRELSE:
            
            
               Artikel 1
            
            
               Republikken Kroatien godkender og noterer sig som part i aftalen på samme måde som Unionens øvrige medlemsstater teksten til aftalen såvel som de bilag, protokoller og erklæringer, der er knyttet dertil.
            
            
               Artikel 2
            
            
               I aftalen foretages følgende ændringer: Artikel 81 affattes således: 
            
            
               "Artikel 81
            
            
               Autentiske sprog
            
         
         
            
               Denne aftale er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed."
            
            
               Artikel 3
            
            
               Unionen tilsender Republikken Ghana den kroatiske udgave af aftalen.
            
            
               Artikel 4
            
            
               Bestemmelserne i aftalen finder anvendelse på varer, der enten udføres fra Republikken Ghana til Republikken Kroatien eller fra Republikken Kroatien til Republikken Ghana, og som er i overensstemmelse med de oprindelsesregler, der er gældende på aftaleparternes område, og som den 15. december 2016 enten var i transit eller under midlertidig opbevaring på toldoplag eller i frizoner i Republikken Ghana eller i Republikken Kroatien.
            
            
               Der indrømmes præferencebehandling i de tilfælde, der er omhandlet i stk. 1, forudsat at et oprindelsesbevis, der er udstedt med tilbagevirkende kraft af udførselslandets toldmyndigheder fremlægges for toldmyndighederne i importlandet senest fire måneder efter datoen for denne afgørelses ikrafttræden.
            
            
               Artikel 5
            
            
               Republikken Ghana forpligter sig til ikke at fremsætte krav eller anmodninger, til ikke at indføre afhjælpende foranstaltninger og til ikke at ændre eller tilbagekalde indrømmelser i henhold til artikel XXIV.6 og XXVIII i GATT 1994 eller artikel XXI i GATS i forbindelse med Republikken Kroatiens tiltrædelse af Unionen.
            
            
               Artikel 6 
            
            
               Denne afgørelse træder i kraft på dagen for undertegnelsen.
            
            
               Dog anvendes artikel 3 og 4 med virkning fra den 15. december 2016.
            
            
               Udfærdiget i xxx, den
            
            
                     
                        For regeringen for Republikken Ghana 
                     
                  
                  
                     
                        For Den Europæiske Union